
	Comisia pentru agricultură, silvicultură, industrie alimentară şi servicii  specifice

	Comisia pentru industrii şi servicii
Bucureşti,  24.09.2014
Nr.4c-3/64/03.03.2014


RAPORT COMUN
asupra proiectului de Lege pentru stabilirea unor măsuri de reglementare a pieţei produselor din sectorul agricol
(PL.x  89/2014)

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru industrii şi servicii au fost sesizate spre dezbatere în procedură de urgenţă cu proiectul de Lege pentru stabilirea unor măsuri de reglementare a pieţei produselor din sectorul agricol, transmis cu adresa nr.PL.x  89 din 3 martie 2014, înregistrat cu nr. 4c-4/98/04.03.2014, respectiv cu  nr. 4c-3/64/03.03.2014..
Consiliului Legislativ, cu avizul  nr. 1471/16.12.2013, avizează favorabil proiectul de lege cu observaţii şi propuneri, preluate de iniţiator.
Proiectul de lege a fost adoptat de Senat, în şedinţa din 24 februarie 2014, cu respectarea prevederilor articolului 75 alineatele (1) şi (2) din Constituţia României, republicată.
Comisia pentru transporturi şi infrastructură, Comisia juridică, de disciplină şi imunităţi şi Comisia pentru administraţie publică şi amenajarea teritoriului, cu avizele nr. 4c-26/54/11.03.2014, nr. PL-x 89/2014/12.03.2014, respectiv nr. 4c-6/74/18.03.2014, avizează favorabil proiectul de lege. 
Proiectul de lege are ca obiect de reglementare modul de desfăşurare a activităţilor economice, de valorificare de către  producătorii agricoli, persoane fizice, a produselor agricole proprii şi de exercitare a comerţului cu aceste produse. 
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru industrii şi servicii şi Comisia pentru agricultură, silvicultură, industrie alimentară şi servicii specifice au examinat proiectul de lege sus-menţionat în şedinţe separate. 
La lucrările Comisiei pentru industrii şi servicii din data de 17 septembrie 2014 au fost prezenţi 24 de deputaţi, din totalul de 24 membri ai comisiei.
La lucrările Comisiei pentru agricultură, silvicultură, industrie alimentară şi servicii specifice din data de 23 septembrie 2014 au fost prezenţi 35 de deputaţi, din totalul de 37 membri ai comisiei.
   
La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Nagy Tamas Peter, secretar de stat în cadrul Ministerului Agriculturii şi Dezvoltării Rurale.

În urma examinării proiectului de lege şi a opiniilor exprimate de către membrii comisiilor, s-a hotărât, în unanimitate de voturi, să se supună plenului Camerei Deputaţilor adoptarea proiectului de Lege  pentru stabilirea unor măsuri de reglementare a pieţei produselor din sectorul agricol, cu amendamentele admise prevăzute în anexa la prezentul raport.
Proiectul de lege face parte din categoria legilor ordinare potrivit prevederilor art.73 din Constituţia României, republicată.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

	VICEPREŞEDINTE,
	PREŞEDINTE, 

	Liviu HARBUZ


	Iulian IANCU 

	SECRETAR,
	SECRETAR, 

	Ioan MUNTEANU
	Bogdan Radu ŢÎMPĂU


                 Consilier parlamentar, Anton Păştinaru 








Consilier  parlamentar, Viorela Gondoş















Consilier parlamentar, Isabela Patricia Robe
Anexă 
AMENDAMENTE ADMISE
În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

pentru stabilirea unor măsuri de reglementare a pieţei produselor din sectorul agricol
	Nemodificat 
	

	2. 
	Capitolul I

Dispoziţiile generale
	Nemodificat 
	

	3. 
	Art.1. – Prezenta lege reglementează modul de desfăşurare a activităţilor economice, de valorificare de către producătorii agricoli persoane fizice a produselor agricole proprii şi de exercitare a comerţului cu aceste produse. 
	Nemodificat 
	

	4. 
	Art.2. -  În înţelesul prezentei legi, expresiile de mai jos au următoarea semnificaţie:

a) activitate economică în sectorul agricol – activitatea desfăşurată în propria fermă/gospodărie de un producător agricol persoană fizică, pentru obţinerea unor produse agricole care depăşesc necesarul de consum propriu şi sunt destinate vânzării pe piaţă;

b) comerţ cu produse agricole obţinute în ferma/gospodăria proprie – comerţul cu ridicata sau comerţul cu amânuntul, care se desfăşoară în structuri de vânzare cu locaţie permanentă sau temporară în teritorii delimitate special amenajate şi dotate corespunzător, precum pieţe agroalimentare, târguri, pieţe ambulante, de către producătorii agricoli persoane fizice;

c) atestat de producător – document eliberat persoanei fizice care desfăşoară activitate economică în sectorul agricol, valabil pentru titularul acestuia şi care atestă calitatea de producător agricol persoană fizică;

d)  carnet de comercializare a produselor din sectorul agricol -  document utilizat de persoana fizică ce deţine atestat de producător pentru exercitarea actului de comerţ cu ridicat sau comerţ cu amânuntul a produselor agricole obţinute în ferma/gospodăria proprie. 
	Nemodificat 
Nemodificată 
Nemodificată 
„c) atestat de producător – documentul eliberat persoanei fizice care desfăşoară activitate economică în sectorul agricol, valabil pentru titularul acestuia şi care atestă calitatea de producător agricol persoană fizică;

d) carnet de comercializare a produselor din sectorul agricol – documentul utilizat de persoana fizică care deţine atestat de producător, precum şi de soţul/soţia,  rude/afini de gradul I, după caz, pentru exercitarea actului de comerţ cu ridicata sau comerţ cu amănuntul, a produselor agricole obţinute în ferma/gospodăria proprie.”
Comisia pentru agricultură
	Pentru a permite valorificarea produsului/produselor obținute atât de către titularul atestatului de producător, precum și de membrii familiei, dacă solicită, limitat la soț sau soție și rudele/afinii de gradul I ale acestora.


	5. 
	Capitolul II
Procedura de obţinere a atestatului de producător
	Nemodificat 
	

	6. 
	Art.3. – (1) Atestatul de producător cuprinde informaţii şi date privind:
a) numele şi prenumele producătorului agricol;
b) denumirea produselor şi suprafaţa de teren exploatată, respectiv efectivele de animale, care sunt înregistrate în registrul agricol organizat de autorităţile administraţiei publice locale pe a cărei rază se află terenul/ferma/gospodăria.
(2) Valabilitatea atestatului de producător este de un an calendaristic de la data emiterii şi se vizează semestrial, prin aplicarea ştampilei şi semnăturii primarului.

(3) Atestatul de producător se eliberează, la cerere, persoanelor fizice care optează pentru desfăşurarea unei activităţi economice în sectorul agricol, după verificarea cu privire la existenţa suprafeţelor de teren respectiv a efectivelor de animale pentru care se solicită eliberarea atestatului de producător. 

(4) Verificările prevăzute la alin. (3) se fac în condiţiile legii, atât pe baza datelor din registrul agricol, cât şi în teren la fermele/gospodăriile agricole deţinute de solicitanţi, de către reprezentanţi împuterniciţi, prin dispoziţie a primarului comunei,  oraşului, municipiului, sectorului municipiului Bucureşti, după caz, şi de către reprezentaţi ai oricărora dintre entităţile prevăzute la art. 4. 

(5) În cazul verificărilor efectuate de entităţile prevăzute la art. 4 alin. (1), rezultatul verificărilor se consemnează în cadrul unui aviz consultativ, care se eliberează gratuit, indiferent dacă solicitantul este membru sau nu al acestora, prin care se propune primarului emiterea atestatului de producător sau respingerea solicitării. 


	Nemodificat 
    „(2) Valabilitatea atestatului de producător este de un an calendaristic de la data emiterii şi se vizează semestrial, prin aplicarea ştampilei şi semnăturii primarului comunei, oraşului, municipiului, sectorului municipiului Bucureşti, după caz.”
Nemodificat 
Nemodificat 
„(5) În cazul verificărilor efectuate de entităţile prevăzute la art. 4 alin. (1), rezultatul acestora se consemnează în cadrul unui aviz consultativ, care se eliberează gratuit, indiferent dacă solicitantul este membru sau nu al acestora, prin care se propune primarului emiterea atestatului de producător sau respingerea solicitării.” 

Comisia pentru agricultură 
	

	7. 
	Art.4. – (1) Atestatul de producător se eliberează de către primar în termen de 5 zile lucrătoare de la data solicitării, cu avizul consultativ al structurilor asociative profesionale/patronale/sindicale din agricultură, după caz, constituite potrivit legii şi organizate la nivel local şi judeţean, care se înregistrează la primăriile comunelor, oraşelor, municipiilor sau ale sectoarelor municipiului Bucureşti şi nominalizează cel puţin un reprezentant în acest scop. 
(2) Pentru autorităţile administraţiei publice locale la care nu s-a înregistrat nicio structură asociativă prevăzută la alin. (1), prevederile art. 3 alin. (4) şi (5) se aduc la îndeplinire de către o entitate teritorială din subordine sau în coordonare, stabilită în condiţiile legii, în acest scop, de către Ministerul Agriculturii şi Dezvoltării Rurale sau de consiliul judeţean/Consiliul General al Municipiului Bucureşti, după caz.
(3) În vederea înregistrării, structurile asociative profesionale/patronale/sindicale din agricultură depun la primăriile la care solicită înregistrarea, următoarele documente:

a) certificatul de identificare fiscală;

b) hotărârea judecătorească definitivă de constituire;
c) statutul, care să prevadă exercitarea de atribuţii privind furnizarea de servicii de consultanţă, informare şi certificarea calităţii de producător a fermierilor;

d) situaţiile financiare anuale pentru exerciţiul financiar anterior înregistrării prevăzute la alin. (1), depuse/transmise la unităţile teritoriale ale Ministerul Finanţelor Publice;

e) documentul care atestă afilierea la o organizaţie/federaţie/confederaţie reprezentativă la nivel naţional, după caz.

(4) Primarii asigură condiţiile necesare pentru informarea publică cu privire la structurile şi entităţile prevăzute la alin. (1) şi (2), prin afişarea şi actualizarea listelor cu acestea la primării, precum şi prin publicarea pe paginile de internet ale unităţilor/subdiviziunilor administrativ-teritoriale respective. 
	Nemodificat 
Nemodificat 
Nemodificat 
Nemodificată 
Nemodificată 
Nemodificată 
„d) situaţiile financiare anuale pentru exerciţiul financiar anterior înregistrării prevăzute la alin. (1), depuse/transmise la unităţile teritoriale ale Ministerului Finanţelor Publice, cu excepţia structurilor asociative constituite în cursul anului în care se solicită înregistrarea la primărie;”
Comisia pentru agricultură
Nemodificată 
Nemodificat 

	Se oferă tuturor structurilor asociative posibilitatea participării la schema reglementată.


	8. 
	Art.5. – (1) Modelul atestatului de producător, al registrului pentru evidenţa atestatelor de producător, regimul de completare şi utilizare a acestuia, modul de soluţionare a contestaţiilor la deciziile de respingere a solicitărilor privind acordarea atestatelor de producător, precum şi procedurile şi condiţiile specifice anulării atestatului se aprobă prin ordin comun al ministrului agriculturii şi dezvoltării rurale şi al ministrului dezvoltării regionale şi administraţiei publice, în termen de 30 de zile de la data intrării în vigoare a prezentei legi. 

(2) Costurile generate de tipărirea atestatului de producător din sectorul agricol se suportă de către comisiile judeţene/Consiliul Generale al Municipiului Bucureşti, iar sumele cheltuite de acestea se recuperează prin grija primarilor, din sumele achitate de solicitanţi pentru eliberarea acestora, stabilite prin hotărâri ale autorităţilor deliberative, la propunerea autorităţilor executive. 

(3) Formularul atestatului de producător are regim special, este prevăzut cu elemente de siguranţă şi se tipăreşte în condiţiile legii de către Imprimeria Naţională, la solicitarea consiliilor judeţene/Consiliul General al Municipiului Bucureşti. 
	„Art.5. - (1) Modelul atestatului de producător, al registrului pentru evidenţa atestatelor de producător, regimul de completare şi utilizare al acestuia, precum şi procedurile şi condiţiile specifice anulării atestatului, se aprobă prin ordin comun al ministrului agriculturii şi dezvoltării rurale şi al ministrului dezvoltării regionale şi administraţiei publice în termen de 30 de zile de la data intrării în vigoare a prezentei legi.”
Comisia pentru agricultură
Nemodificat 

Nemodificat 
	

	9. 
	Art.6. – (1) Preşedintele consiliului judeţean, respectiv primarul general al municipiului Bucureşti, transmit la Ministerul Agriculturii şi Dezvoltării Rurale lista centralizatoare a structurilor asociative profesionale/patronale/sindicale din agricultură, înregistrate în scopurile prevăzute la art.3 alin. (4) şi (5), întocmită pe baza listelor comunicate de primari de comune, municipii, oraşe, sectoare, după caz.

(2) Ministerul Agriculturii şi Dezvoltării Rurale asigură accesul la informaţia publică, prin afişarea, pe site-ul oficial a listelor prevăzute la alin. (1).
	Nemodificat 
	

	10. 
	Capitolul III
Regimul de întocmire, de eliberare şi utilizare a carnetului de comercializare a produselor din sectorul agricol
	Nemodificat 
	

	11. 
	Art. 7. – (1) Exercitarea activităţilor de comerţ cu ridicata sau comerţ cu amănuntul, a produselor agricole obţinute în ferma/gospodăria proprie, de către producătorii agricoli persoane fizice care deţin atestat de producător, se realizează în baza carnetului de comercializare a produselor din sectorul agricol. 
(2) Se interzice vânzarea produselor cumpărare de la terţe persoane în baza carnetului de comercializare. 
	Nemodificat 
	

	12. 
	Art.8. – (1) Formularul carnetului de comercializare a produselor din sectorul agricol are regim special, este prevăzut cu elemente de siguranţă şi se tipăreşte, în condiţiile legii, de către Imprimeria Naţională la solicitarea consiliilor judeţene/Consiliul General al Municipiului Bucureşti, care le distribuie primarilor, la solicitarea acestora. 

(2) Costurile generate de tipărirea carnetelor de comercializare a produselor agricole sau, după caz, din bugetul local al municipiului Bucureşti, iar sumele cheltuite de acestea se recuperează prin grija primarilor comunelor, oraşelor, municipiilor sau al sectoarelor municipiului Bucureşti, din sumele achitate de solicitanţi pentru eliberarea acestora, stabilite prin hotărâri ale autorităţilor deliberative, la propunerea autorităţilor executive. 

(3) Carnetul de comercializare a produselor din sectorul agricol se eliberează, la cererea, solicitantului, de către primarul pe a cărui rază de competenţă se află terenul/ferma/gospodăria în care se obţin produsele estimate a fi destinate comercializării, în terme de 5 zile lucrătoare de la data solicitării.
(4) Autorităţile administraţiei publice locale ţin evidenţa carnetelor de comercializare a produselor din sectorul agricol printr-un registru special deschis în acest sens condus, de regulă, de persoanele cărora le revine sarcina completării şi ţinerii la zi a registrului agricol. 

(5) Carnetul de comercializare a produselor din sectorul agricol se utilizează exclusiv pentru produse vegetale, produse zootehnice, precum şi pentru produse apicole. 

(6) Prima filă din carnetul de comercializare a produselor din sectorul agricol, care conţine datele privind identitatea producătorului agricol, informaţii privind suprafeţele cultivate şi structurile corespunzătoare pe specii de legume, pomi fructiferi, cartof, cereale, oleaginoase, viţă de vie pentru struguri de vin/struguri de masă, alte culturi, respectiv pe specii de animale, care să reflecte grupele de produse vegetale/grupele de animale stabilite la art. 72 alin. (2) din Legea nr. 571/2003 privind Codul fiscal, cui modificările şi completările ulterioare, precum şi producţiile estimate a fi destinate comercializării, este semnată de primar şi rămâne nedetaşabilă la carnet.      
	Nemodificat 
„(2) Costurile generate de tipărirea carnetelor de comercializare a produselor din sectorul agricol se suportă din bugetele locale ale judeţelor sau, după caz, din bugetul local al municipiului Bucureşti, iar sumele cheltuite de acestea se recuperează prin grija primarilor comunelor, oraşelor, municipiilor sau al sectoarelor municipiului Bucureşti, din sumele achitate de solicitanţi pentru eliberarea acestora, stabilite prin hotărâri ale autorităţilor deliberative, la propunerea autorităţilor executive. 

(3) Carnetul de comercializare a produselor din sectorul agricol se eliberează la cerere solicitantului, de către primarul pe a căror rază de competenţă se află terenul/ferma/gospodăria în care se obţin  produsele estimate a fi destinate comercializării, în termen de 5 zile lucrătoare de la data solicitării, după verificarea existenţei atestatului de producător şi verificarea faptică în teren, a existenţei produsului/ produselor supuse comercializării.”
Nemodificat 
Nemodificat 

      „(6) Prima filă din carnetul de comercializare a produselor din sectorul agricol, care conţine datele privind identitatea producătorului agricol ca titular şi după caz, a soţului/soţiei, rudelor/afinilor de gradul I, informaţii privind suprafeţele cultivate şi structurile corespunzătoare pe specii de legume, pomi fructiferi, cartof, cereale, oleaginoase, viţă de vie pentru struguri de vin/struguri de masă, alte culturi, respectiv pe specii de animale, care să reflecte grupele de produse vegetale/grupele de animale stabilite la art.72 alin. (2) din Legea nr.571/2003 privind Codul fiscal, cu modificările şi completările ulterioare, precum şi producţiile estimate a fi destinate comercializării, este semnată de primar şi rămâne nedetaşabilă la carnet.”
Comisia pentru agricultură
	Permite verificarea existenţei produselor ce urmează a fi valorificate.

	13. 
	Art.9. – (1) Modelul carnetului de comercializare a produselor din sectorul agricol şi modul de completare şi utilizare a acestuia, modelul registrului de evidenţă a carnetelor de comercializare a produselor din sectorul agricol se aprobă prin ordin comun al ministrului agriculturii şi dezvoltării rurale şi al ministrului dezvoltării regionale şi administraţiei publice, în termen de 30 de zile de la data intrării în vigoare a prezentei legi.
(2) Refuzul privind eliberarea atestatului de producător şi/sau a carnetului de comercializare a produselor din sectorul agricol se motivează în scris şi poate fi atacat la instanţa de contencios administrativ. 
	„Art. 9. – (1) Modelul carnetului de comercializare a produselor din sectorul agricol şi modul de completare a acestuia, modelul registrului de evidenţă a carnetelor de comercializare a produselor din sectorul agricol, se aprobă prin ordin comun al ministrului agriculturii şi dezvoltării rurale şi al ministrului dezvoltării regionale şi administraţiei publice, în termen de 30 de zile de la data intrării în vigoare a prezentei legi.”
Nemodificat 
Comisia pentru agricultură

	

	14. 
	Art.10. – (1) Regimul de utilizare a filelor din carnetul de comercializare a produselor din sectorul agricol este următorul:

a) primul exemplar se înmânează cumpărătorului;

b) al doilea exemplar se păstrează de vânzător;
c) al treilea exemplar se păstrează la carnet.

(2) Carnetele utilizate, conţinând al treilea exemplar al filelor, se restituie la primăriile care au emis carnetul, în termen de 5 zile lucrătoare de la data utilizării ultimei file a acestora.
(3) Prevederile alin. (1) se aplică pentru orice fel de vânzarea de produse agricole, în orice cantitate şi structură sortimentală, indiferent de calitatea cumpărătorului, respectiv persoana fizică sau persoana juridică, cu excepţia exercitării actului de comerţ cu amânuntul în pieţe agroalimentare, târguri şi pieţe ambulante, pentru care se aplică prevederile art. 15.
	Nemodificat 
„(2) Carnetele utilizate, conţinând al treilea exemplar al filelor, se restituie la primăriile care au emis carnetul, în termen de 15 zile lucrătoare de la data utilizării ultimei file ale acestora.”
Nemodificat 

Comisia pentru agricultură
	

	15. 
	Art.11. – (1) Pe durata transportului produselor achiziţionate de la producători agricoli pe baza carnetului de comercializare, cumpărătorul trebuie să deţină fila din carnet care justifică provenienţa mărfii, cu excepţia achiziţiei acestor produse din pieţe agroalimentare, târguri şi pieţe ambulante, pentru care se aplică prevederile art. 15.
(2) În cazul transportului de produse agricole efectuat de către producătorii agricoli persoane fizice, de la locul de deţinere la locul de comercializare, aceştia completează o filă din carnetul de comercializare a produselor din sectorul agricol, corespunzător cantităţilor transportate de producătorul agricol şi structurii sortimentelor transportate. 

(3) Fila prevăzută la alin. (2) constituie documentul justificativ pe timpul transportului, al desfacerii mărfii, precum şi al eventualelor retururi ale produselor necomercializate.
(4) Prevederile alin. (2) nu se aplică pe durata transportului produselor agricole proprii de la locul de producţie/recoltare/procesare la domiciliul/sediul/locul de depozitare; în acest caz, producătorii agricoli trebuie să deţină documentul de identitate, atestatul şi carnetul de comercializare. 
	Nemodificat 
Nemodificat 
Nemodificat 
„(4) Prevederile alin. (2) nu se aplică transportului produselor agricole proprii de la locul de producţie/recoltare/procesare la domiciliul/locul de depozitare; în acest caz, producătorii agricoli trebuie să deţină documentul de identitate şi atestatul de producător.”
Comisia pentru agricultură
	Nu este necesar carnetul de comercializare.

	16. 
	Art. 12. – (1) Autorităţile administraţiei publice locale au obligaţia de a comunica organelor fiscale din subordinea Agenţiei Naţionale de Administrare Fiscală, trimestrial, informaţii cu privire la beneficiarii carnetelor de comercializare emise, precum şi datele cuprinse în acestea, potrivit art. 8 alin. (6).

  (2) Procedura de aplicare a prevederilor alin. (1) se aprobă prin ordin comun al ministrului finanţelor publice şi al ministerului dezvoltării regionale şi administraţiei publice, în termen de 30 de zile de la data intrării în vigoare a prezentei legi. 

	Nemodificat 
	

	17. 
	Capitolul IV
Exercitarea activităţilor de comerţ cu amânuntul în zonele publice
	Nemodificat 
	

	18. 
	Art.13. – (1) În cadrul structurilor de comercializare cu ridicata sau cu amănuntul este obligatorie organizarea de spaţii de vânzare distincte, care sunt rezervate în exclusivitate producătorilor agricoli persoane fizice deţinătoare a unui atestat de producător şi a unui carnet de comercializare, pentru valorificarea produselor din sectorul agricol obţinute din gospodăria/ferma proprie.
(2) Procentul de alocare a spaţiilor de vânzare prevăzute la alin. (1) este de minimum 40% din totalul spaţiilor de vânzare existente. 
	Nemodificat 
Nemodificat 
„(3) Spaţiile de vânzare distincte prevăzute la alin. (1) trebuie să respecte cerinţele legislaţiei sanitare veterinare şi pentru siguranţa alimentelor.”
Autor:

 Deputat PSD – Liviu Harbuz 
	

	19. 
	Art. 14. – (1) Comercializarea produselor din sectorul agricol obţinute din gospodăria/ferma proprie de către producătorii agricoli persoane fizice se face pe baza documentului de identitate, a atestatului de producător şi a carnetului de comercializare a produselor din sectorul agricol. 
(2) Producătorii agricoli, cetăţeni ai altor state membre ale Uniunii Europene, care comercializează produsele agricole proprii în spaţiile publice din România sunt exceptaţi de la prevederile alin. (1). Aceştia îşi desfăşoară activitatea în baza documentaţiei legale din statul membru de origine. 

(3) Producătorii agricoli au obligaţia afişării la locul de vânzare a etichetei de produs, care conţine informaţii cu privire la denumirea produsului, localitatea de origine, data obţinerii produsului şi preţul de vânzare. 
	Nemodificat 
	

	20. 
	Art.15. – Pentru vânzările zilnice cu amănuntul efectuate în pieţe agroalimentare, târguri şi pieţe ambulante, producătorii agricoli au obligaţia să înscrie, la sfârşitul fiecărei zile, în fila din carnetul de comercializare a produselor din sectorul agricol prevăzută la art. 11 alin. (2), produsele agricole şi cantităţile totale vândute în ziua respectivă.

	Nemodificat 
	

	21. 
	Capitolul V
Contravenţii şi sancţiuni
	Nemodificat 
	

	22. 
	Art.16. – Constituie contravenţii următoarele fapte şi se sancţionează după cum urmează:
a) utilizarea carnetului de comercializare a produselor din sectorul agricol cu nerespectarea prevederilor art. 10, cu amendă de la 100 lei la 500 lei, pentru persoane fizice;

b) transportul produselor achiziţionare de la producători agricoli, cu nerespectarea prevederilor art. 11 alin. (1), cu amendă de la 100 lei la 500 lei pentru persoane fizice şi cu amendă de la 3000 lei la 5000 lei şi confiscarea cantităţilor de produse din sectorul agricol transportate, pentru persoane juridice;
c) transportul de produse agricole efectuat de către producătorii agricoli persoane fizice, de la locul de deţinere la locul de comercializare, cu nerespectarea prevederilor art. 11 alin. (2), cu amendă de la 1500 lei la 2000 lei;
d) organizarea de spaţii de vânzare în cadrul structurilor de vânzare cu amănuntul din zonele publice, cu nerespectarea de către administratorii pieţelor a prevederilor art. 13, cu amendă de 8000 lei la 25000 lei;

e) neafişarea etichetei de produs, prevăzută la alin. (3) al art. 4, cu amendă de la 100 lei la 300 lei;

f) desfăşurarea activităţilor de valorificare a produselor agricole proprii şi de exercitare a comerţului cu aceste produse de către persoanele fizice care nu deţin un atestat de producător valabil, respectiv carnet de comercializare a produselor din sectorul agricol valabil, şi care nu sunt produse în ferma proprie, cu amendă de la 10000 lei la 15000 lei;

g) eliberarea de către primar a atestatului de producător, cu încălcarea dispoziţiilor prezentei legi, cu amendă de la 10000 lei la 15000 lei;

h) vânzarea unor produse agricole, altele decât cele din producţie proprie, în baza carnetului de comercializare eliberat potrivit prevederilor prezentei legi, cu amendă de la 5000 lei la 10000 lei. 
	„Art.16. – Constituie contravenţii următoarele fapte şi se sancţionează după cum urmează:

a) utilizarea carnetului de comercializare a produselor din sectorul agricol cu nerespectarea prevederilor art. 10, cu amendă de la 200 lei la 1.000 lei, pentru persoane fizice;

Comisia pentru industrii şi servicii
b) transportul produselor achiziţionare de la producători agricoli, cu nerespectarea prevederilor art. 11 alin. (1), cu amendă de la 200 lei la 1.000 lei pentru persoane fizice şi cu amendă de la 6.000 lei la 10.000 lei şi confiscarea cantităţilor de produse din sectorul agricol transportate, pentru persoane juridice;
Comisia pentru industrii şi servicii
c) transportul de produse agricole efectuat de către producătorii agricoli persoane fizice, de la locul de deţinere la locul de comercializare, cu nerespectarea prevederilor art. 11 alin. (2), cu amendă de la 3.000 lei la 4.000 lei;
Comisia pentru industrii şi servicii
d) organizarea de spaţii de vânzare în cadrul structurilor de vânzare cu amănuntul din zonele publice, cu nerespectarea de către administratorii pieţelor a prevederilor art.13 alin. (1) şi (2), cu amendă de la 12.000 lei la 37.500 lei.

e) neafişarea etichetei de produs, prevăzută la art. 4 alin. (3), cu amendă de la 100 lei la 300 lei;

f) desfăşurarea activităţilor de valorificare a produselor agricole proprii şi de exercitare a comerţului cu aceste produse de către persoanele fizice care nu deţin un atestat de producător valabil, respectiv carnet de comercializare a produselor din sectorul agricol valabil, şi care nu sunt produse în ferma proprie, cu amendă de la 15.000 lei la 22.500 lei;

Comisia pentru industrii şi servicii

        g) eliberarea de către primar a atestatului de producător şi/sau carnetului de comercializare, cu încălcarea dispoziţiilor prezentei legi, cu amendă de la 15.000 lei la 22.500 lei.

Autori:

 Deputat PSD – Liviu Harbuz
Comisia pentru industrii şi servicii 
h) vânzarea unor produse agricole, altele decât cele din producţie proprie, în baza carnetului de comercializare eliberat potrivit prevederilor prezentei legi, cu amendă de la 7.500 lei la 15.000 lei.
Comisia pentru industrii şi servicii
	

	23. 
	Art.17. – Constatarea contravenţiilor şi aplicarea sancţiunilor prevăzute la art. 16 se realizează de persoane împuternicite de către Ministerul Agriculturii şi Dezvoltării Rurale, Ministerul Finanţelor Publice, prin Agenţia Naţională de Administrare Fiscală şi de agenţii şi ofiţerii de poliţie din cadrul Poliţiei Române.

 
	„Art. 17. - Constatarea contravenţiilor şi aplicarea sancţiunilor prevăzute la art.16 se realizează de persoane împuternicite de către Ministerul Agriculturii şi Dezvoltării Rurale, Ministerul Finanţelor Publice prin Agenţia Naţională de Administrare Fiscală şi de agenţii şi ofiţerii de poliţie din cadrul Poliţiei Române, de către Poliţia locală şi de către persoanele  împuternicite de  primar.”
Comisia pentru agricultură 
	

	24. 
	Art. 18. – Contravenţiilor prevăzute la art. 16 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, iar sumele provenite din aceste amenzi se fac venit integral la bugetele locale. 
	Nemodificat 
	

	25. 
	Capitolul VI

Dispoziţii tranzitorii şi finale
	Nemodificat 
	

	26. 
	Art. 19. – La data intrării în vigoare a prezentei legi, se abrogă:

a) Hotărârea Guvernului nr. 661/2001 privind procedura de eliberare a certificatului de producător, publicată în Monitorul Oficial al României, Partea I, nr. 436 din 3 august 2001, cu modificările şi completările ulterioare;

b) alineatul (3) al articolului 3 din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, publicată în Monitorul Oficial al României, Partea I, nr. 184 din 27 februarie 2006, aprobată cu modificări prin Legea nr. 225/2006, cu modificările şi completările ulterioare;
c) Ordinul ministrului agriculturii, pădurilor şi dezvoltării rurale nr. 190/2009 pentru aprobarea Procedurii privind stabilirea şi plata impozitului pe veniturile băneşti din agricultură realizate prin valorificarea produselor vândute către unităţi specializate pentru colectare, unităţi de procesare industrială sau către alte unităţi, pentru utilizare ca atare, publicat în Monitorul Oficial al României, Partea I, nr. 464 din 6 iulie 2009, cu modificările ulterioare. 
	Nemodificat 
	

	27. 
	Art.20. – După 180 de zile de la data intrării în vigoare a prezentei legi, se interzice utilizarea următoarelor documente, la cumpărarea produselor agricole de la producători agricoli persoane fizice:
a) Borderoul de achiziţie (de la producători individuali) (Cod 14-4-13/b) prevăzut la punctul VII, Partea a IV-a Grupa a IV-a – Mijloace băneşti şi decontări, din Anexa nr. 2 la Ordinul ministrului economiei şi finanţelor nr. 3512/2008 privind documentele financiar-contabile, publicată în Monitorul Oficial al României, Partea I, nr. 870bis din 23 decembrie 2008, cu completările ulterioare;

b) Borderoul de achiziţie prevăzut în Anexele nr. 1 şi 2 la Ordinul ministrului finanţelor publice nr. 1027/2006 privind aplicarea prevederilor art. 3 alin. (3) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, publicat în Monitorul Oficial al României, Partea I, nr. 550 din 26 iunie 2006. 
	Nemodificat 
„a) Borderoul de achiziţie (de la producători individuali), (cod 14-4-13/b) prevăzut la nr.IV, nr. crt.39 – Mijloace băneşti şi deconturi din Anexa nr.2 la Ordinul ministrului economiei şi finanţelor nr.3.512/2008 privind documentele financiar – contabile, publicată în Monitorul Oficial al României, Partea I, nr. 870bis din 23 decembrie 2008, cu modificările şi completările ulterioare;
b) Borderoul de achiziţie prevăzut în Anexele nr. 1 şi 2 la Ordinul ministrului finanţelor publice nr. 1.027/2006 privind aplicarea prevederilor art. 3 alin. (3) din Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, publicat în Monitorul Oficial al României, Partea I, nr. 550 din 26 iunie 2006.”
Comisia pentru agricultură
	

	28. 
	Art.21. – Certificatele de producător emise în temeiul Hotărârii Guvernului nr.661/2001, cu modificările şi completările ulterioare, pot fi  utilizate până la expirarea perioadei de valabilitate a vizei aplicate pe acestea, dar nu mai târziu de 180 de zile de la data intrării în vigoare a prezentei legi. 
	„Art.21. – Certificatele de producător emise în temeiul Hotărârii Guvernului nr.661/2001 privind procedura de eliberare a certificatului de producător, publicată în Monitorul Oficial al României, Partea I, nr. 436 din 3 august 2001, cu modificările şi completările ulterioare, pot fi  utilizate până la expirarea perioadei de valabilitate a vizei aplicate pe acestea, dar nu mai târziu de 180 de zile de la data intrării în vigoare a prezentei legi.”
Comisia pentru agricultură
	

	29. 
	Art.22. – Prelucrările de date cu caracter personal realizate în temeiul prezentei legi se efectuează  cu respectarea dispoziţiilor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare. 
	Nemodificat 
	

	30. 
	Art.23. -  Prevederile Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, nu se aplică activităţilor reglementate de prezenta lege. 
	Nemodificat 

